- HIBRUS
- <
- 13
- >

13
Nəgkiarien infamien
1 Rhuvə mə taksəkeikei mɨsor norkeikeiyen kɨmi əmiə mɨnə rəmhen kɨn mə kɨmiə piaumiə mɨnə. Rom 12:10 2 Takhapəh nɨsəru-kɨnien nəmien yepsɨpɨs yamə mɨne kamhauə iməmiə ikɨn. Job 31:32; Mat 25:35; Rom 12:13 !Tukmə ror iriə agelo mɨnə! Narmamə tɨksɨn kɨmɨsəhitə ye nimə kapəriə tuk narmamə, mhapəh nharkunien mə iriə agelo mɨnə. Jen 18:1-33 3 Kɨni rɨkimiə tukraməsɨk narmamə yamə mɨne kɨsarə ye kalabus. Mat 25:36; Hib 10:34 Rɨkimiə tukrəmhə tuk əriə rəmhen kɨn mə kɨmiə mɨn naksarə ye kalabus. Taksərer-pən tuk yamə mɨne kɨvəhsi-pən nəmhəyen kɨmi əriə rəmhen kɨn mə kɨmiə mɨn naksərɨg atuk nəmhəyen a ye nɨpraimiə.
4 Pəh narmamə m-fam tukhasiai norien kape narkurəkien, mə in ramərhakə nɨpɨg m-fam. Mal 2:15 Pəh narmamə m-fam tukhasiai nɨmhakuə kape narmamə. Kughen tukrəkir mɨvəh-si-pən narpɨnien kɨmi tamaruə mɨne piakəskəh yamə mir kawəkrəh kɨn əriu mɨnə, mɨne narman mɨne nɨpiraovɨn yamə mɨne kasəkrəh kɨn əriə mɨnə, yerman yame ramapɨr-pən tuk piraovɨn yame pəh nien mə kafan, mɨne piraovɨn yame pəh nien mə kafan atuatuk yerman. Dut 22:22
5 Sərer isok tuk norkeikei-pɨkien mane. Rɨkimiə tukraməkeikei mamagien əmə tuk kapəmiə narɨmnar yame nakamhavəh, meinai Kughen rɨmɨni mɨmə,
“!To yakpəh nəpəhyen ik,
mɨpəh nətayen iram tuk nɨpɨg kɨrik!”(Dut 31:6)
6 Ror pən kɨtawə kharkun nhaniyen mhamə,
“Kughen Yermaru In yasitu kapətawə,
to tukhapəh nhagɨnien.
Narmamə kaseinein nɨsoriahyen ətawə.”(Sam 118:6-7)
7 Rɨkimiə tukraməkeikei mamuh nəmasur mɨnə kapəmiə Hib 13:17, 24; 1 Kor 16:16 yamə mɨne kɨmɨsəkupən mɨshajoun əmiə ye nəgkiarien kape Kughen. Sətərɨg-ru kɨn narɨmnar huvə yamə mɨne rɨmatərhav ye nɨmraghien kapəriə, kɨni mɨshatətə ye Yermaru rəmhen kɨn əriə. Hib 6:12
8 Yesu Kristo to rɨpəh nukreikɨnien. Norien kafan raməmɨr əmə məkna apa kupan, muə meriaji-pə ai taktakun mamvən to rɨpəh norien infamien. Sam 102:27; Hib 1:12 9 Takhapəh nɨsorien mə nhajounien vi pɨsɨn pɨsɨn mɨnə tukhavi ta əmiə ye swatuk atuatuk. Efes 4:14 Kɨmiə havaag-pən əmə tuk Kughen, yame ramasitu irəmiə yerkin agien mə tukror kapəmiə nərɨgien rɨskai. Kol 2:7 Rɨpəh nɨhuvəyen mə kɨtawə tuksəri-pən natuakəmien kape nəvɨgɨnien, 1 Kor 8:8; Hib 9:10 mə in tukror ətawə khaskai, meinai nəfrakɨsien mə natuakəmien mɨnə a to khapəh nɨsasituyen ye narmamə.
10 Narmamə yamə mɨne kasor hanə sakrefaes rəri-pən norien kape nəmə Isrel kupan, nar kɨrik kapəriə rɨkək ye nɨhuvəyen yame Yesu rɨmɨvəh-si-pə kɨmi ətawə ye sakrefaes kafan. 11 Meinai pris ramhopni nar mɨragh kɨni mɨvəh nɨtawɨn mɨvaan apa imə Ikɨn Ramərhakə Ikɨn, kɨni mɨvəh-si-pən kɨmi Kughen tuk nəspir-tayen təvhagə has kape narmamə. Lev 16:15 Kɨni ai, kharəhsi-ərhav nar mɨragh a apa iruə ye nimə tapolen kapəriə, mhavaan əru. Eks 29:14; Lev 4:12,21; 9:11; 16:27 12 Ye norien kɨrikianə əmə mɨn, kɨkɨr ye rhav Yesu ye Jerusalem, Jon 19:17 in rɨmnərɨg nəmhəyen ye nɨpran kɨni mɨmhə mə nɨtawɨn Rom 3:25 rɨrkun nəspir-tayen təvhagə has kape narmamə, mor əriə kɨsatuatuk. Efes 5:26 13 Ror pən, pəh kɨtawə tuksor məkna, mhatərhav iruə imətawə ikɨn, masor kɨrikianə kɨtawə min, Luk 9:23 masərer matuk, nar apnapɨg narmamə kasor naurɨsien kɨmi ətawə rəmhen kɨn yame kɨmɨsor iran. Hib 11:26 14 Imətawə atuatuk rɨkək ye tokrei tanə e, mɨne taon yame raməmɨr rerɨn. Hib 12:27 Mərɨg kɨtawə kamhawhin taon yame tukrɨpiuə. Fil 3:20; Hib 11:10; 12:22
15 Ror pən, pəh Yesu tukrasitu irətawə mə tukhavəhsi-pən sakrefaes kapətawə kɨmi Kughen nɨpɨg m-fam. 1 Pita 2:5 Sakrefaes e kapətawə, in e, pəh khavəhsi-haktə nhag Kughen nɨpɨg m-fam, mhani-ərhav nhagɨn. Sam 50:2-15; Hos 14:2; Aes 57:19 16 Hapəh nɨsəru-kɨnien norien huvə mɨne nəvraiyen narɨmnar kapəmiə mɨvəh-si-pən kɨmi narmamə yamə mɨne kapəriə rɨkək, Rom 12:13 meinai norien e in rəmhen kɨn sakrefaes Fil 4:18 yame rɨki Kughen ragien tukun. Sam 50:21-15; Hos 14:2 17 Sor nəkwai nəmasur mɨnə ye niməhuak, Hib 13:7,24 mɨseiwaiyu tuk əriə. Iriə e kasarha tuk nɨmraghien kapəmiə mhapəh nɨsapɨsien, Aes 62:6; Wok 20:28 meinai iriə kharkun mə tuk nɨpɨg kɨrik, tukasəkeikei mhani-ərhav wok kapəriə tuk Kughen. Pəh kɨmiə taksor mə rɨkiriə tukragien tuk wok e. Mərɨg tukmə nakasor rɨkiriə rɨpəh nagienien tuk wok kapəriə, to khapəh nɨsasituyen irəmiə.
18 Səhuak tuk əmawə, 1 Tes 5:25 meinai yakharkun mə kapəmawə norien in ratuatuk əmə, Wok 23:1 kɨni yaksorkeikei mə nɨpɨg mɨ-fam kɨmawə jaksor əmə norien huvə. 19 Yakorkeikei pɨk mə kɨmiə takasəkeikei mɨsaiyoh Kughen mə jakrerɨg-pre aihuaa əmə məm əmiə.
20 Yakaməhuak mɨn tuk əmiə, mə Kughen tukrasitu irəmiə. Kughen e in e nukne nəmərinuyen. Rom 15:33 Kɨni In rɨmnor Yesu Kristo Yermaru kapətawə rɨmnərɨg nəmhəyen, Wok 2:24 mə nɨtawɨn tukraiyu mor promes rerɨn Jen 17:7,13,19; Aes 55:3; 61:8; Esik 37:26; Mat 26:28 ruə mor nəfrakɨsien kɨn. Hib 9:20 Yesu e, In yemə huvə mapita tuk nəm-huvəyen sipsip mɨnə kafan. Jon 10:11 Yakaməhuak mə Kughen 21 tukrɨvəhsi-pre narɨmnar huvə mɨnə fam kɨmi əmiə yame tukror əmiə naksəmhen tuk norien nar yame In rorkeikei. Kɨni yakaməhuak mə Kughen tukror wok ye nɨmraghien kapəmiə kɨrikianə kɨrikianə. Fil 2:13 Kɨni ye nasituyen kape Yesu Kristo, Kughen tukror kapəmiə norien rhuvə, kɨni rɨkin tukragien pɨk tukun. Kɨni pəh kɨvəhsi-haktə nhag Kristo nɨpɨg mɨfam, mamvən, infamien rɨkək. Amen. Rom 11:36
22 Piak mɨnə mɨne nowinɨk mɨnə. Nəkwəkwə e kafak rɨpəh napomh-pɨkien. Mərɨg yakamaiyoh skai əmiə mə taksor-ru kapəmiə nərɨgien rapomh mɨn mə taksətərɨg kɨn kafak nəgkiarien yame ravəh-si haktə nətərɨgien kapəmiə.
23 Yakorkeikei mə takharkun mə kɨmɨrɨsɨn piautawə e Timoti ye kalabus. Tukmə in ruə aihuaa, kɨmru min jakraurə.
24 Sokrən huvə kɨmi nəmehuə mɨnə kapəmiə mɨne nəməhuak mɨnə iməmiə ikɨn. Nəmə Itali kasokrən huvə irəmiə.
25 Pəh Kughen tukrautə-pre kɨn nɨhuvəyen kafan kɨmiə əmiə mɨnə fam. Amen.

- HIBRUS
- <
- 13
- >

13:1: Rom 12:10

13:2: Job 31:32; Mat 25:35; Rom 12:13

13:2: Jen 18:1-33

13:3: Mat 25:36; Hib 10:34

13:4: Mal 2:15

13:4: Dut 22:22

13:7: Hib 13:17, 24; 1 Kor 16:16

13:7: Hib 6:12

13:8: Sam 102:27; Hib 1:12

13:9: Efes 4:14

13:9: Kol 2:7

13:9: 1 Kor 8:8; Hib 9:10

13:11: Lev 16:15

13:11: Eks 29:14; Lev 4:12,21; 9:11; 16:27

13:12: Jon 19:17

13:12: Rom 3:25

13:12: Efes 5:26

13:13: Luk 9:23

13:13: Hib 11:26

13:14: Hib 12:27

13:14: Fil 3:20; Hib 11:10; 12:22

13:15: 1 Pita 2:5

13:15: Sam 50:2-15; Hos 14:2; Aes 57:19

13:16: Rom 12:13

13:16: Fil 4:18

13:16: Sam 50:21-15; Hos 14:2

13:17: Hib 13:7,24

13:17: Aes 62:6; Wok 20:28

13:18: 1 Tes 5:25

13:18: Wok 23:1

13:20: Rom 15:33

13:20: Wok 2:24

13:20: Jen 17:7,13,19; Aes 55:3; 61:8; Esik 37:26; Mat 26:28

13:20: Hib 9:20

13:20: Jon 10:11

13:21: Fil 2:13

13:21: Rom 11:36

© 2011 WBT